Abimanyu

Abimanyu  inggih punika silih tunggil tokoh ring wiracarita Mahabharata. Dane putran Arjuna miwah Subadra. Ring wiracarita Mahabharata, kocap Abimanyu sane karencanayang pacang ngentinin Yudistira dados raja. Nanging pamuputne dane kacaritayang seda ring payudhan. Dane seda sajeroning payudhan ageng ring Kurukshetra pinaka silih tunggil kesatria pinih alit saking Pandawa, wireh daweg punika dane wawu mayusa nem belas tiban. Abimanyu nganten sareng Utari, putri Raja Wirata. Dane madue oka asiki mawasta Parikesit, sane embas sawusan Abimanyu seda mayudha. 

Manut mitologi Hindu, Abimanyu inggih punika  inkarnasi Warcasa, putra Dewa bulan. Dane masemaya, putran dane pacang tedun ka mercapada tur lamine wantah nembelas warsa, riantukan dane tan prasida lami mapalasan sareng okane. Abimanyu mayusa 16 tiban daweg seda ring payudhan.

 Pustaka